થોડા દિવસ પહેલાં જ દવા કંપની ફાઇઝરે પોતાની વૅક્સિન 90 ટકા લોકો પર સફળ રહેવાની જાણકારી આપી હતી.

હવે આશા છે કે આ વૅક્સિન મહામારીનો અંત કરવામાં મદદરૂપ સાબિત થશે.

મૉડર્નાનું કહેવું છે કે આ કંપની માટે એક ઐતિહાસિક દિવસ છે અને તેઓ આગામી અમુક અઠવાડિયાંમાં વૅક્સિનનો ઉપયોગ શરૂ કરવાની અનુમતિ મેળવવા જઈ રહી છે.

જોકે, વૅક્સિન વિશે હજુ સુધી શરૂઆતનો ડેટા જ ઉપલબ્ધ છે અને ઘણા મહત્ત્વપૂર્ણ પ્રશ્નોના જવાબ મળવાનું બાકી છે.

આ વૅક્સિન કેટલી બહેતર છે?

આ ટ્રાયલ અમેરિકામાં ત્રીસ હજાર લોકો પર થઈ છે, જેમાં અડધા લોકોને ચાર અઠવાડિયાંના અંતરે વૅક્સિનના બે ડોઝ આપવામાં આવ્યા છે. જ્યારે અન્ય લોકોને ડમી ઇંજેક્શન આપવામાં આવ્યાં છે.

જે વિશ્લેષણ રજૂ કરાયું છે તે એ પહેલા 95 લોકો પર આધારિત છે જેમાં કોવિડ-19ના લક્ષણ જોવા મળ્યાં હતાં.

જે લોકોને વૅક્સિન અપાઈ હતી તે પૈકી માત્ર પાંચને સંક્રમણ થયું, જ્યારે બાકીના 90 લોકોને સંક્રમણ થયું તેમને ડમી ઇંજેક્શન આપવામાં આવ્યાં હતાં.

કંપનીનો દાવો છે કે વૅક્સિન 94.5 ટકા લોકોને વાઇરસ સામે સુરક્ષા આપે છે.

ડેટા પરથી એ વાતની પણ ખબર પડી છે કે ટ્રાયલ દરમિયાન 11 લોકોમાં કોવિડનું ગંભીર સંક... બીજા 4000 અક્ષરો માટે લેખ ચાલુ રાખો:
્રમણ થયું. જોકે તે પૈકી કોઈ પણ એવું નહોતું જેને વૅક્સિન અપાઈ હોય.

મોડર્નાના ચીફ મેડિકલ ઑફિસર ટેલ જેક્સે બીબીસીને કહ્યું, "વૅક્સિનનો સંપૂર્ણ પ્રભાવ શાનદાર છે."

કંપનીના પ્રમુખ ડૉ. સ્ટીફન હોગે કહ્યું છે કે, "જ્યારે પરીણામો આવ્યાં ત્યારે મારા ચહેરા પર સ્મિત હતું."

તેમણે બીબીસીને જણાવ્યું કે, "મને નહોતું લાગતું કે અમારામાંથી કોઈએ વિચાર્યું હશે કે વૅક્સિન 94 ટકા કામયાબ રહેશે. આ એક આશ્ચર્યચકિત કરનાર પરિણામ છે."

કોરોના વાઇરસની રસી આવી જશે પછી દુનિયાને સામાન્ય થતાં કેટલી વાર લાગશે?

ક્યારે મળશે આ વૅક્સિન?

તે એ વાત પર આધાર રાખે છે કે તમારી ઉંમર શું છે અને તમે વિશ્વના કયા ભાગમાં રહો છો.

મૉડર્નાનું કહેવું છે કે તેઓ અમેરિકામાં વૅક્સિનના ઉપયોગની અનુમતિ લેવા માટે અમુક અઠવાડિયાંમાં અરજી કરશે. કંપનીને આશા છે કે અમેરિકા માટે બે કરોડ ડોઝ ઉપલબ્ધ કરાવી શકશે.

કંપનીને આશા છે કે સમગ્ર વિશ્વના ઉપયોગ માટે આગામી વર્ષે સો કરોડ ડોઝ તૈયાર કરી શકશે. કંપની બીજા દેશોમાં પણ અનુમતિ લેવાની તૈયારી કરી રહી છે.

બ્રિટનનું કહેવું છે કે આગામી વર્ષે માર્ચ માસ સુધી 25 લાખ લોકો માટે મૉડર્ના રસી ઉપલબ્ધ હશે.

બ્રિટને સૌથી પહેલા સૌથી મોટી ઉંમરના લોકોને રસી આપવાની યોજના પર કામ શરૂ કરી દીધું છે.

અત્યાર સુધી આપણને શું ખબર નથી?

અત્યાર સુધી આપણને એ નથી ખબર કે આ રસીને કારણે પેદા થનાર રોગપ્રતિકારક ક્ષમતા કેટલી વાર સુધી શરીરમાં રહેશે કારણ કે તેનું વિશ્લેષણ કરવા માટે સ્વયંસેવકોને લાંબા સમય સુધી ફૉલો કરવા પડશે.

એ વાતના સંકેત જરૂર મળ્યા છે કે વૅક્સિન વૃદ્ધને પણ કોવિડ-19 સામે સુરક્ષા આપી રહી છે. વૃદ્ધ આબાદી પર જ આ મહામારીનો સૌથી મોટો ખતરો છે. જોકે, તે વિશે હજુ સુધી સંપૂર્ણ ડેટા ઉપલબ્ધ નથી.

જેક્સે બીબીસીને કહ્યું કે હજુ સુધી જે ડેટા ઉપલબ્ધ છે તેના પરથી ખબર પડી છે કે વૅક્સિનનો પ્રભાવ ઉંમર સાથે ઓછો નથી થતો.

અને હજુ એ પણ ખબર નથી કે વૅક્સિન માત્ર લોકોને ગંભીરપણે બીમાર પડવાથી બચાવે છે કે તેમનાથી ફેલાતા સંક્રમણને પણ રોકી શકે છે.

અને આ પ્રશ્નોનો જવાબ વૅક્સિન ના ઉપયોગને પ્રભાવિત કરશે.

શું છે આની સાઇડ ઇફેક્ટ?

અત્યાર સુધી સુરક્ષાને લઈને મહત્ત્વપૂર્ણ ચિંતા વ્યક્ત નથી કરાઈ, પરંતુ કોઈ દવા સો ટકા સુરક્ષિત નથી, પેરાસીટામોલ પણ સો ટકા સુરક્ષિત નથી.

કેટલાક દર્દીઓમાં ઇંજેક્શન બાદ થાક, માથાનો દુખાવો અને શરીરમાં દુખાવાની ફરિયાદો જોવા મળી છે.

ઇંપીરિયલ કૉલેજ લંડનના પ્રોફેસર...